بیرلشمیش میللت‌لر تشکیلاتی‌نین (بمت) 78-جی عمومی ایجلاسی‌نین صدری دنیس فرانسیس ائرمنیستانین آذربایجان تورپاق‌لارینی ایشغا‌لی زامانی یئرلشدیردیگی مین لرین ناراحات‌لیق دوغوردوغونو دئییب.
دنیس فرانسیس 19-26 سپتامبر تاریخ‌لرینده امریکانین نیویورک شهرینده کئچیریلن عمومی ایجلاسین موذاکیره‌لریندن سونرا مطبوعات کنفرانسی کئچیریب.
دنیس فرانسیس ائرمنیستانین آذربایجان تورپاق‌لارینی ایشغال ائتدیگی دؤورده 1 میلیونا یاخین مین باسدیرماسینی و مین لرین یئرلشدیگی یئرله باغلی معلوماتی پایلاشماماسینی نئجه دیرلندیرمه‌سی ایله باغلی سوالا موناسیبت بیل‌دیره‌رک دئییب کی، بو وضعیت ناراحات‌لیق دوغورور.
دنیس فرانسیس وورغولاییب کی، اولوسلار آراسی حقوقا اویغون اولا‌راق، بعضی سلاح لار موناقیشه‌لرده ایستیفاده ائدیلمه‌مه‌لی‌دیر.
"من بوتون موناقیشه طرف‌لرینی اولوسلار آراسی حقوق چرچیوه سینده عهده لیک لرینی یئرینه یئتیرمه‌یه چاغیریرام"، -دئیه او قئید ائدیب.
سؤزوگئدن سلاح کاتقورینین "آغری و قددارلیق" یاراتدیغینی دئین دنیس فرانسیس اینسانی تأثیرلرین ده نظره آلینماسی‌نین واجیب‌لیگینی دیله گتیریب.
قئید ائدک کی، آذربایجان پرزیدنتی‌نین کؤمکچی‌سی حیکمت حاجی یئو "1991-جی ایلدن بو یانا 3 مین 385 آذربایجان‌لی ائرمنیستانین باسدیردیغی مین لرین قوربانی اولوب. ائرمنیستان و قانون‌سوز کوکلا جونتا رژیمی ائرمنیستان-دا اوره تیلن مین لری "بوز زونا"نین هر طرفینه یئرلش‌دیرمکده داوام ائدیر" ایفاده‌لریندن ایستیفاده ائتمیشدی.
